**Csongrád Város Polgármesterétől**

Száma: REF 74-1/ 2023.

Témafelelős: Tóth Irén

**ELŐTERJESZTÉS**

**Csongrád Városi Önkormányzat Képviselő-testületének**

**2023. augusztus 31.-ei ülésére**

**Tárgy:** Központi orvosi ügyelet átszervezése, haszonkölcsön szerződés megkötése az Országos Mentőszolgálattal a feladat ellátáshoz szükséges minimum tárgyi feltételek biztosítására.

**Tisztelt Képviselő-testület!**

Az **1997. évi CLIV. törvény** **az egészségügyről** rendelkezései szerint, az egészségügyi alapellátáshoz kapcsolódó háziorvosi, házi gyermekorvosi és fogorvosi ügyeleti ellátásról a települési önkormányzatok kötelesek gondoskodni. A 2022. évi LXXIII. törvény kihirdetésével módosultak az egyes egészségügyi tárgyú törvények. Az egészségügyi ellátások átalakításának fő célkitűzései „Az egészségben eltöltött évek számának további növelése, az egészségügyi rendszer széttagoltságának és a területi különbségeknek a csökkentése, az egészségügyi rendszer összehangolt feladatellátása, a kiszámítható, állandó helyen elérhető orvosi ügyeleti ellátás biztosítása, valamint az Országos Mentőszolgálat szerepének erősítése az országos ügyeleti ellátásban, az egészségügyi ellátás körében az ellátottak által felkérhető személyes segítő igénybevétele, a tartós ápolásra-gondozásra szorulók részére szakápolási központok kapacitásbővítése, az alapellátási praxisok szakmai megerősítése és a területi különbségek kiegyenlítése, egységes alapellátási háttér informatikai rendszer kialakítása, a többlet gyógyító tevékenység hatékonyabb jutalmazása, továbbá az egészségügyi rendszer működésének átláthatóbbá tétele”. A módosítás értelmében átalakul a jelenlegi háziorvosi ügyeleti rendszer. **2023. január 1-től** hónapról-hónapra folytatódik az egységes ügyeleti rendszer kialakítása. A teljes átalakítást 2024. február 29-ig hajtják végre. Az átszervezést követően, 22 óra után, az Országos Mentőszolgálat (továbbiakban: OMSZ) látja el majd a háziorvosi és a házi gyermekorvosi ügyeletet, míg a fogorvosi ügyelet marad önkormányzati kézben.

Az új alapellátási ügyeleti rendszer a ***csongrádi járásban várhatóan 2023. október 01 napjával indul*** (előterjesztés 1 sz. melléklete). Két elemből fog állni, a háziorvosi ügyeleti rendelés és sürgősségi ügyelet biztosításából. Ez azt jelenti majd, hogy a háziorvosok hétköznap délután 16.00 óra és este 22.00 óra között a kijelölt orvosi rendelőben fogják a háziorvosi ügyeleti rendelést ellátni. Hétvégén és munkaszüneti napokon,  reggel 08.00 és délután 14.00 óra között ügyelnek majd a háziorvosok. Az ügyeleti orvosi rendelő helyszíne a jelenlegi központi orvosi ügyelet, 6640 Csongrád, József A. u. 1. sz. alatt, a csongrádi Mentőállomáson lesz elérhető. A háziorvosi ügyeleti rendelési időn kívül eső időszakokban a sürgősségi ellátást az Országos Mentőszolgálat fogja biztosítani.

A Központi orvosi ügyelet működtetését 2016. január 01 napjával átvette a Dr. Szarka Ödön Egyesített Egészségügyi és Szociális Intézmény, (továbbiakban Intézmény) 6640 Csongrád, Gyöngyvirág u 5. Az Intézmény szervezeti egysége a 6640 Csongrád, József A. u. 1. sz. alatti telephelyen működő központi orvosi ügyelet. Az Intézmény Csongrád - Csanád Vármegyei Kormányhivatal Szentes Járási Hivatal Népegészségügyi Osztálya által kiadott működési engedélyében rögzítettek szerint működtette a feladatellátást, biztosítva a személyi és tárgyi feltételeket.

A 6640 Csongrád, József A. u. 1. sz. alatti épület tulajdonosa az OMSZ intézmény bérli az ügyeleti feladatellátáshoz szükséges helységeket, és a diszpécserszolgálat központ használatára használati díjat fizet az OMSZ - nak.

Az orvosi ügyeleti feladatok átadása kapcsán az egységes ügyeleti rendszer kialakításához szükséges tárgyi minimum feltételek vonatkozásában az eszközöket ingyenesen használatba át kell adni az OMSZ részére, haszonkölcsön szerződés megkötésével.

A haszonkölcsön szerződés tervezete az előterjesztés 2 sz. mellékletében olvasható. A szerződés mellé csatolásra került részletes átadandó eszközlista. Az átalakítást követően, 2023.10. 01.után az Intézménynek a diszpécser szolgáltatásért és helységhasználatért nem kell fizetni, mert az új üzemeltető a tulajdonos OMSZ. lesz.

Mint ahogyan azt az előterjesztés is tartalmazza, az ügyeleti rendszer átalakítása hónapról – hónapra történik, időben behatárolni nem lehetett pontosan. Csongrád Városi Önkormányzat 2023. évi költségvetésében az ügyeleti feladatellátást 2023.07.31.-ig tervezte. Az átszervezés idejének valószínűsíthető ideje várhatóan 2023.10.01. Az Intézménynek a két hónapos feladatellátásra a költségvetését meg kell tervezni.

2023. augusztus és 2023. szeptember hónapra a központi orvosi ügyelet feladatellátásának költségei az alábbiak szerint alakulnak.

**ORVOSI ÜGYELETI TEVÉKENYSÉG**

|  |  |  |  |  |
| --- | --- | --- | --- | --- |
|  | | | |  |
|  |  | |  |  |
|  |  |  |  |  |
|  | **Várható bevételek 2023.08.01-től 09.30-ig** | |  |  |
|  |  |  |  |  |
|  | NEAK támogatás | 5 874 800 |  |  |
|  | Támogatás Községektől | 798 806 |  |  |
|  | **Bevételek összesen:** | **6 673 606** |  |  |
|  |  |  |  |  |
|  |  |  |  |  |
|  | **Várható kiadások 2023.08.01-től 09.30-ig** | |  |  |
|  |  |  |  |  |
|  | Szakmai anyagok | 184 600 |  |  |
|  | Üzemeltetési anyagok | 42 200 |  |  |
|  | Informatikai szolg-ok | 12 304 |  |  |
|  | Egyéb komm. szolg-ok | 9 590 |  |  |
|  | Bérleti és lízingdíjak | 280 000 |  |  |
|  | Szakmai tev. seg. szolg-ok | 15 140 000 |  |  |
|  | Egyéb szolgáltatások | 90 930 |  |  |
|  | Műk. célú ÁFA | 91 482 |  |  |
|  | **Kiadások összesen:** | **15 851 106** |  |  |
|  |  |  |  |  |
|  | **Kért önkormányzati támogatás a kettő hónapra:** | **9 177 500** |  |  |

Az Intézmény az orvosi ügyelet személyi feltételeit szerződéssel biztosítja. Szerződésben áll az ügyeletvezető főorvossal, az ügyeletben dolgozó orvosokkal. Az ügyeli ellátás szervezési feladatainak ellátására, a gépkocsivezetők és az asszisztensek foglalkozatásra, szerződésben áll a Csongrád – Med. Bt.- al, Kiri Leila ev. és Szűcs Béla ev.- val. A szerződések felmondási ideje 30 nap. Az Intézmény vezetője kezdeményezte az OMSZ. - nál hogy írásban legkésőbb harminc nappal az átszervezés előtt írásban értesítsék az Intézményt a szerződések felbontása érdekében.

Kérem, a Tisztelt Képviselő-testületet az előterjesztés megvitatására és a határozati javaslat elfogadására.

**HATÁROZATI JAVASLAT**

Csongrád Városi Önkormányzat Képviselő-testülete megtárgyalta a „Központi orvosi ügyelet átszervezése, haszonkölcsön szerződés megkötése az Országos Mentőszolgálattal a feladat ellátáshoz szükséges minimum tárgyi feltételek biztosítására.”tárgyú előterjesztést, és az alábbi döntést hozza:

1. Csongrád Városi Önkormányzat Képviselő – testülete tudomásul veszi az egységes ügyeleti rendszer kialakítását és a Dr. Szarka Ödön Egyesített Egészségügyi Intézmény 6640. Csongrád József A u. 1. sz. alatti központi orvosi ügyelet átszervezését az Országos Mentőszolgálat feladatellátásába, 2023.10.01. napjával. A jelenleg érvényben levő szerződések az OMSZ. kihirdetése és írásos értesítése után harminc nappal az átszervezés előtt kerüljön felbontásra.

Felelős: Tóth Irén intézményvezető

Határidő: folyamatos

1. Csongrád Városi Önkormányzat hozzájárulását adja és felhatalmazza a polgármestert a mellékletben szereplő tartalommal a haszonkölcsön szerződés aláírására az Országos Mentőszolgálattal.

Felelős: Bedő tamás polgármester,

Országos Mentőszolgálat

Határidő: azonnal

1. Csongrád Városi Önkormányzat hozzájárulását adja a Dr. Szarka Ödön Egyesített Egészségügyi és Szociális Intézmény által működtetett központi orvosi ügyelet üzemeltetéséhez, 2023. augusztus és 2023. szeptember hónapra vonatkozóan, 9 177 500 Ft azaz kilencmillióegyszázhetvenhétezerötszáz forint önkormányzati támogatás kifizetéséhez.

|  |  |
| --- | --- |
| Felelős: Bedő tamás polgármester  Határidő: azonnal |  |

Erről jegyzőkönyvi kivonaton értesítést kap:

1. Képviselő-testület tagjai
2. Egészségügyi referens és általa
3. az érintettek

Csongrád, 2023. augusztus 22.

Bedő Tamás

polgármester

REF 74-1/ 2023. előterjesztés 1 sz. melléklete



*Forrás: Országos Mentőszolgálat honlapja*

REF 74-1/ 2023. előterjesztés 2 sz. melléklete

**HASZONKÖLCSÖNSZERZŐDÉS**

**(ingó dolog)**

amely létrejött egyrészről a Csongrád Városi Önkormányzat (székhely: 6640 Csongrád, Kossuth tér 7., törzskönyvi azonosító szám: 726896, adószám: 15726896-2-06, bankszámlaszám: 11735050-15354721, képviseli: Bedő Tamás polgármester): Kölcsönadó, továbbiakban **Kölcsönadó**

másrészről az **Országos Mentőszolgálat** (1055 Budapest, Markó u. 22., adószám: 15309989-2-41, bankszámlaszám: MÁK 10032000–01491687-00000000, képviseli: ……………………… főigazgató) Kölcsönvevő, továbbiakban **Kölcsönvevő, OMSZ**

között – (a továbbiakban együttesen: Szerződő Felek) az alábbi feltételek szerint:

**I. Szerződés tárgya**

1. A Kölcsönadó tulajdonát képezi(k) az alábbi táblázatban összesített eszköz(ök) (a továbbiakban: Eszköz), amelyet jelen szerződéssel ingyenesen, határozott/határozatlan időtartamra a Kölcsönvevő használatába ad. A Felek kölcsönösen nyilatkoznak, hogy jelen szerződés hatálya alatt az Eszköz a Kölcsönadó tulajdonában marad.

|  |  |  |
| --- | --- | --- |
| **Berendezés - eszköz neve** | **Berendezés - eszköz neve** | **Berendezés - eszköz neve** |
| Számítógép | Beöntő készlet | Egyszer használatos infúziós szerelék |
| Nyomtató | Vesetálak | Infúziós oldat |
| Internet hozzáférés | Viezelet vizsgálati gyors teszt | Intravénás kanül |
| Telefon-mobil telefon | Vizelet gyüjtő edény | Izolációs takarók |
| Háziorvosi szoftver | Személy mérleg | Babyhaler spacer |
| Vizsgáló ágy | Mérőszalag | Rugós heverő |
| Vizsgáló lámpa | Magasságmérő | Éjjeli szekrény |
| Bútorzat | Nyelvlapocok | Asztali lámpa |
| Hideg- meleg vizes orvosi csaptelep, fertőtlenítési és törlési lehetőséggel | Bőrfertőtlenítők | Pupilla lámpa |
| Fűtés- világítás | Egyszer használatos fecskendők különböző méretben | Hőmérő |
| Hűtőszekrény | Egyszer használatos injekciós tűk különböző méretben | Sebészeti csipeszek, ollók |
| Vérnyomásmérő, vérnyomásmérő mandzsettasor | Egyszer használatos perkutan vénakanülök, szárnyas tűk | Gyomormosó szett |
| EKG készülék | Egyszer használatos vizelet katéterek vizelet katéterek különböző méretben | Színlátást vizsgáló könyv  Szívókészülék |
| Oszcillometer | Különböző méretű steril és nem steril kötszerek | Egy szerhasználatos szívó katéterek különböző méretben |
| Vércukor mérő | Egyszer használatos gumikesztyűk és gumiujjak | Lélegeztető ballon felnőtt |
| Fonendoszkóp | Otoskóp | Lélegeztető ballon gyermek |
| Reflex kalapács | Desmares-kanál | Mayo tubus különböző méretben |
| Várószékek | Íróasztalok | Gyógyszer szekrény |
| Defibrillátor | Polc |  |

**II. Felek jogai és kötelezettségei**

2.1. A Kölcsönvevő az Eszközt …………………………………..napján használatra átveszi.

2.2. A Kölcsönadó kiköti, hogy az Eszközt az Országos Mentőszolgálat ügyeleti feladatinak ellátásához biztosítja. A Kölcsönvevő az eszköz nyilvántartásával a(z)……………… Regionális Mentőszervezet ………………………………………………… (név, beosztás), a napi karbantartás irányításával…………………………. vezető mentőtisztet vagy állomásvezetőt (név, beosztás) bízza meg. Az eszköz leltárba vételéről a Kölcsönvevő a mindenkor hatályos Eszközök és Források leltárkezelési szabályzata szerint gondoskodik.

2.3. Az átvételt követően a Kölcsönvevő az Eszközt folyamatosan jogosult rendeltetésszerűen a feladatai ellátásához használni. A Kölcsönvevő bármely, az Eszköz használatát érintő eseményről köteles a Kölcsönadót tájékoztatni.

**III. Pénzügyi rendelkezések**

3.1. A Felek rögzítik, hogy az Eszköz fenntartásával, egyszer használatos/fogyó eszközök pótlásával, karbantartásával kapcsolatos költségeket a szerződés ideje alatt a Kölcsönvevő viseli.

**IV. Szerződés hatálya**

4. A Felek jelen haszonkölcsön szerződést 2023. …………………napjától terjedő határozott/határozatlan[[1]](#footnote-1) időtartamra kötik.

**V. Kapcsolattartás**

5. Felek a szerződés rendelkezéseinek érvényesülése érdekében egymással együttműködnek, és kölcsönösen segítik egymást. A szerződés megkötése után felmerülő, a szerződés teljesülését akadályozó körülményről Felek a lehető legrövidebb időn belül kötelesek egymást tájékoztatni.

Kapcsolattartó személy a Kölcsönvevő részéről:

Név/beosztás:

Telefon:

e-mail:

Kapcsolattartó személy a Kölcsönadó részéről:

Név/beosztás: Tóth Irén, a Dr. Szarka Ödön Egyesített Egészségügyi és Szociális Intézmény igazgatója

Telefon: 20/777-8351

e-mail: tothiren@csongrad.hu

A Felek rögzítik, hogy a kapcsolattartók személyében történő változás közöttük szerződésmódosítást nem igényel.

**VI. Titoktartás, adatvédelem**

6.1. Felek rögzítik, hogy a szerződésben megadott személyes adataik kezelése a mindenkor hatályos jogszabályoknak – így különösen az Info.tv., valamint az általános adatvédelmi rendelet (GDPR) rendelkezéseinek – megfelelően a szerződés teljesítéséhez szükségesek; kapcsolattartóik adatait a szerződés keretén belül, jogos érdekük alapján adják át egymásnak az adatkezelési célhoz szükséges mértékben és ideig. A kapcsolattartói adatok kezelése tekintetében a szerződéses felek önálló adatkezelőnek minősülnek.

6.2. Felek kötelezik magukat arra, hogy a szerződés teljesítése során tudomásukra jutott adatokat, információkat a szerződés időbeli hatályától függetlenül bizalmasan kezelik, azokat harmadik személy részére nem adják át, különös tekintettel az üzleti és egyéb titoknak minősülő adatokra, valamint – amennyiben a szerződés az OMSZ által végzett közfeladatot is érinti – az egészségügyi adatokra. Jelen rendelkezés nem érinti a szerződés azon részeit, melyek az OMSZ közfeladatot ellátó szerv jogállásából fakadóan az Info.tv. alapján bárki számára hozzáférhető közérdekű, vagy közérdekből nyilvános adatnak minősülnek.

**VII. Szerződés megszűnése**

7.1. Az indokolás nélküli rendes felmondás joga 15 napos felmondási idővel gyakorolható.[[2]](#footnote-2) Az azonnali hatályú felmondásra a Polgári Törvénykönyvről szóló 2013. évi V. törvény 6:359.§ (4) bekezdésében rögzített esetekben van lehetőség.

7.2. A szerződés megszűnésekor a Kölcsönvevő köteles az Eszközt a Kölcsönadónak visszaszolgáltatni.

**VIII. Vegyes rendelkezések**

8.1. Jelen szerződés mindkét fél általi aláírás napján, amennyiben az aláírásokra nem egyidejűleg kerül sor, az azt utolsóként aláíró fél aláírásának napján lép hatályba a IV. pontban megjelölt időtartamra szól.

8.2. Felek kölcsönösen kijelentik, hogy rendelkeznek minden olyan felhatalmazással, amely jelen szerződés megkötéséhez szükséges, és képesek a jelen szerződésben foglaltak teljesítésére.

8.3. Felek kölcsönösen kijelentik, hogy a közöttük létrejött szerződést az időközben esetlegesen bekövetkező jogszabályváltozásokra tekintettel, azokkal összhangban írásban módosítják. Jelen szerződést a Felek csak írásban jogosultak módosítani.

8.4. Jelen szerződésben nem szabályozott kérdésekben a hatályos jogszabályi rendelkezések, különösen a Ptk. haszonkölcsönre vonatkozó rendelkezései az irányadók. Felek a közöttük felmerülő vitás kérdéseiket elsődlegesen egyezséggel kísérlik meg rendezni és csak ennek eredménytelensége esetén fordulnak a jogvita elbírálására az illetékes bírósághoz, az általános illetékességi szabályai szerint járnak el.

8.5. Felek egybehangzóan kijelentik, hogy jelen 4 (négy) egyező példányban szerkesztett szerződés teljeskörűen, hiánytalanul és egybehangzóan, valamint helyesen tartalmazza az előzetes tárgyalásaik és egyeztetéseik során kölcsönösen kialakított szerződéses akaratukat, amely a jelen szerződésben foglalt nyilatkozataikkal mindenben megegyezik, így azt elolvasás és értelmezés után, mint akaratukkal mindenben megegyezőt írnak alá.

Kelt: Csongrád, 2023. augusztus .. Kelt: ……………………………

Bedő Tamás polgármester

Kölcsönadó Kölcsönvevő

Dátum: Pénzügyileg ellenjegyzem:

1. [↑](#footnote-ref-1)
2. [↑](#footnote-ref-2)